太母魏氏半徑題石
作者：陳元光
朝代：唐

paragraphs: 喬岳標仙蹟，玄扃妥壽姬。
烏號非嶺海，鶴仰向京師。
繫牒公侯裔，懸弧將相兒。
清貞蜚簡籍，規範肅門楣。
萬里提兵路，三年報母慈。
劒埋龍守壤，石臥虎司碑。
憂闋情猶結，祥回禫屆期。
竹符忠介凜，桐杖孝思淒。
許史峋嶙篆，曹侯感舊詩。
鴻濛山暝啓，駿彩德昭垂。
華表瑤池冥，清漳玉樹枝。
昭題盟岳瀆，展墓慶重熙。